Lang algengasta viðbragð okkar við töku er að reisa stöngina beint upp , eins hátt og armlengdin leyfir . Þetta er gott og gilt , svo lengi sem fiskurinn tekur ekki upp á þeim óskunda að stökkva örskömmu síðar og vinna sér þannig inn slaka á línunni og losa sig . En það er til ráð við þessu . Í stað þess að reisa stöngina beint upp getum við tamið okkur að reisa hana upp undir 45° horni , upp og til hliðar ( 2 ) aðeins helming þeirrar hæðar sem við notum venjulega ( 3 ) . Með þessu móti höfum við tekið jafn mikinn slaka af línunni eins og við hefðum reist hana upp í topp , en eigum ennþá inni nokkra hæð ef fiskurinn tekur stökkið eða stímið í áttina að okkur .